Konklusjonen først: Laura og Maxim er hyggelige husverter som gjorde sitt beste for at vårt opphold skulle bli best mulig. Soverommene har aircondition så det er godt og kaldt når man skal sove. Vær oppmerksom på at aircondition bruker en del strøm sånn at de bør slås av på dagtid så du unngår å gå over grensen på 10 kWh per dag. Spesielt viktig om du bruker alle tre soverommene. Leiligheten ligger sentralt i Siracusa og det er kort vei til absolutt alt. En av de beste måltidene vi hadde var på en restaurant i samme gate som leiligheten. Vi fikk uvurderlig hjelp med transport både til/fra flyplassen og til Fontane Bianche. All transport ble avtalt via Laura noe som er en kjempefordel på et sted der veldig få snakker engelsk. Får ikke takket nok for den ekstra tjenesten!
Min familie på 4 var nok de første til å få oppleve leiligheten til Laura og Maxim. Derfor opplevde vi nok også noen startproblemer som senere gjester slipper. Blant annet manglende varmtvann. På alle henvendelser fikk vi svar fra Laura via Airbnb innen få minutter og Maxim dukket opp for å fikse eventuelle problemer nesten umiddelbart. Det eneste vi aldri fikk tilgang til var WiFi. Det skyldes trolig problemer hos leverandøren, men WiFi burde nok ikke stått som tilgjengelig på Airbnb før det var på plass.
Siracusa er ikke stort og vårt opphold på 9 dager ble nok litt langt. Uansett anbefaler vi varmt leiligheten til Laura og Maxim. Takk til begge for en varm velkomst og at dere hadde satt frem frukt og litt mat og drikke til oss. Laura sin leilighet anbefales.